За оспорващия „МБАЛ П. , представлявано от И. Д. Д. И., редовно призован, законният представител Д. И. не се явява. За него адв. К., с пълномощно по делото. 
          
За ответника Д. на Р. З. К. – БлагоевгрА. редовно призован, се явява юрисконсулт П., с пълномощно по делото. 

СТРАНИТЕ (поотделно): Да се даде ход на делото.

Съдът намира, че не са налице процесуални пречки за даване ход на делото, предвид редовното призоваване на страните, поради което 

О П Р Е Д Е Л И: 

ДАВА ХОД НА ДЕЛОТО И ДОКЛАДВА 

С Определение № 161 от 09.02.2016 г., постановено по настоящото дело, е възобновено производството, като е задължен Директорът на РЗОК – Б. да представи доказателства, от които да е видно дали извършените от „МБАЛ П.  медицински дейности за месеците юли и септември 2015 г., заявени за заплащане, за които са били издадени фактури № № */12.08.2015 год. и */12.10.2015 год., в това число и по отношение ИЗ № 7527/2015 по КП № 144; ИЗ № 9304/2015 по КП № 91; ИЗ № 9669/2015 по КП № 178; ИЗ № 9510/2015 по КП № 99, са били заплатени на изпълнителя на болнична медицинска помощ, преди издаването на писмо изх.№ 29-02-971/09.11.2015 год.
С писмо изх. № 11-00-34 от 15.02.2016 г. са представени доказателства за отчетени и заплатени медицински дейности за м. юли и м. септември 2015 г. на оспорващото дружество на основание фактури с №№ */12.08.2015 г. и */12.10.2015 г., и дебитно известие № */12.10.2015 г. към фактура № */12.10.2015 г. 

АДВ. К.: Да не се приемат. Считаме представените документи за неотносими към предмета на делото, доколкото от същите не се установява по безспорен начин дали случаите посочени в писмото са действително изплатени на лечебното заведение и дали това е сторено преди датата на издаване на писмото.

ЮРИСКОНСУЛТ П.: Моля да бъдат приети доказателствата, които сме представили. От тази справка ясно и точно се установява, че първите четири случая, които са посочени в писмото, а именно по клинична пътека  с №№ 144, 91, 178 и 99 са били заявени за заплащане по съответните фактури и са били заплатени към датата на издаване на писмото. След получаване на кредитното известие същите са приспаднати от следващия за заплащане период.

АДВ. К.: Правя едно уточнение – всички случаи от писмото, вкл. тези по т. 5 и т. 6 са заявени от лечебното заведение за заплащане и са издадени съответните фактури. От самото писмо също се установява, че за случаите от т. 1-4 същите ще бъдат сторнирани, а за останалите два, че няма да бъдат заплатени.
    
Съдът намира, че следва да бъдат приети като доказателства по делото представените от РЗОК – Б. извадки от приложения, поради което
О П Р Е Д Е Л И:

ПРИЕМА и ПРИЛАГА като доказателства по делото представените с писмо изх. № 11-00-34/15.02.2016 г. на РЗОК – Б. извадки от Приложение № 1-1508_01_Prill_ZKBR за изплатените средства за дейност м. юли 1025 г. на „МБАЛ П.  по фактура № */12.08.2015 г. и Приложение № 1-1510_01_Prill_ZKBR за изплатените средства за дейност м. септември 2015 г. на МБАЛ П.  по фактура № */12.10.2015 г. и дебитно известие № */12.10.2015 г. към фактура № */12.10.2015 г.

СТРАНИТЕ (поотделно): Нямаме други доказателствени искания. 

Съдът намира, че делото е изяснено от фактическа страна, поради което

О П Р Е Д Е Л И:

ДАВА ХОД НА ДЕЛОТО ПО СЪЩЕСТВО

АДВ. К.: Поддържам казаното в предходното съдебно заседание. С оглед новоприетите документи моля да ми дадете възможност да представя писмено становище в определен от съда срок. 

ЮРИСКОНСУЛТ П.: Уважаема г-жо Председател, по изложените в предходното съдебно заседание съображения моля да оставите без разглеждане жалбата, като недопустима и прекратите производството. В условията на алтернативност моля да постановите решение, с което да отхвърлите жалбата, като неоснователна.  

Съдът определя 7 дни за представяне на писмени бележки.

Съдът счете делото за изяснено и обяви, че ще се произнесе със съдебен акт в законоустановения едномесечен срок.

Протоколът се написа в съдебно заседание, което приключи в 11.16 часа.

                     АДМИНИСТРАТИВЕН СЪДИЯ: /п/ Стоянка Пишиева-Сахатчиева

                                                         СЕКРЕТАР: /п/ М. Янева-Кирова

Вярно с оригинала!
М.К.